Doložka vybraných vplyvov 

A.1. Názov materiálu: Integrovaný regionálny operačný program 2014 – 2020 - návrh

Termín začatia a ukončenia PPK: súbežne s medzirezortným pripomienkovým konaním

A.2. Vplyvy:
	Pozitívne *	Žiadne *	Negatívne *	
1. Vplyvy na rozpočet verejnej správy	X		X	
2. Vplyvy na podnikateľské prostredie
– dochádza k zvýšeniu regulačného zaťaženia?	X			
3. Sociálne vplyvy
– na hospodárenie obyvateľstva
– na sociálnu exklúziu
– na rovnosť príležitostí a rodovú rovnosť
– na zamestnanosť	X			
4. Vplyvy na životné prostredie	X		X	
5. Vplyvy na informatizáciu spoločnosti	X			
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky
Celková výška príspevku z Európskeho fondu regionálneho rozvoja predstavuje 1 814 490 415 EUR.

A.4. Alternatívne riešenia

A.5. Stanovisko gestorov
Ministerstvo financií SR (sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy) predložilo v rámci PPK k návrhu doložky vybraných vplyvov nasledovné zásadné pripomienky:

V rámci výdavkov verejnej správy za spolufinancovanie zo štátneho rozpočtu na roky 2015 – 2017 sú uvedené číselné údaje, ktoré nie sú v súlade s návrhom východísk rozpočtu verejnej správy na roky 2015 - 2017 (sumy uvedené v doložke sú vyššie ako v návrhu východísk rozpočtu verejnej správy na roky 2015-2017). Uvedené žiadame v jednotlivých tabuľkách zosúladiť.

Pripomienka bola akceptovaná zosúladením výdavkov na spolufinancovanie zo štátneho rozpočtu s návrhom východísk rozpočtu verejnej správy na roky 2015 - 2017.

V roku 2014 sú v rámci príjmov a výdavkov verejnej správy uvedené nulové hodnoty napriek skutočnosti, že v návrhu východísk rozpočtu verejnej správy na roky 2015 - 2017 boli uvedené iné číselné údaje. Uvedené žiadame v jednotlivých tabuľkách zosúladiť. 
Pripomienka bola akceptovaná, údaje za rok 2014 boli doplnené. 

Vzhľadom na to, že súčasťou vlastného materiálu je prioritná os č. 6 Technická pomoc, v rámci ktorej je plánovaná podpora administratívnych kapacít, vzdelávanie a zvyšovanie odbornosti zamestnancov, t. j. platy, mzdy, odvody zamestnávateľa a v doložke vybraných vplyvov v tabuľke č. 4 v rámci bežných výdavkov nie sú na roky 2014 – 2017 uvedené žiadne sumy v rámci položiek 610 (mzdy, platy, služobné príjmy a ostatné osobné vyrovnania) a 620 (poistné a príspevok do poisťovní), žiadame zosúladiť vlastný materiál a analýzu vplyvov na rozpočet verejnej správy. 

Uvedená pripomienka bola s gestorom v rámci PPK komunikovaná a vzhľadom k charakteru predloženého materiálu (koncepčný strategický materiál) už bola v rámci MPK upravená na obyčajnú pripomienku s odporúčaním uviesť len úroveň bežných (položka 600) a kapitálových (položka 700) výdavkov bez nižšieho členenia.

Upozorňujeme na výšku výdavkov v tabuľke č. 1 a 2 za územnú samosprávu v roku 2016, pravdepodobne ide o preklep,  žiadame preto v celej analýze vplyvov výšku výdavkov za územnú samosprávu  v sume „9 970 00,00“ nahradiť sumou 9 970 000,00“. Výdavky kvantifikované pre územnú samosprávu žiadame rozdeliť osobitne pre obce a osobitne pre VÚC.

Uvedená pripomienka bola čiastočne akceptovaná, suma „9 970 00,00“ bola nahradená sumou 9 970 000,00“. Pripomienka k rozčleneniu výdavkov  pre územnú samosprávu na obce a VÚC nebola akceptovaná, nakoľko uvedené výdavky v súčasnosti nie je možné kvantifikovať (budú však kvantifikované v rámci rozpisov výdavkov na jednotlivé rozpočtové roky).

Str. 2, časť „Odhad dopadov na verejné financie", druhý odsek, posledná veta – žiadam za text "z verejného sektora" doplniť text "okrem prijímateľov - organizácie štátnej správy" – zásadná pripomienka.

Uvedená pripomienka bola akceptovaná - text bol doplnený.

Ministerstvo financií SR neuplatnilo pripomienky k doložke vybraných vplyvov z hľadiska vplyvov na informatizáciu spoločnosti.

Ministerstva hospodárstva SR k doložke vplyvov neuplatňuje žiadne pripomienky. 

Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu.

Z hľadiska vplyvu na životné prostredie bol materiál posúdený podľa zákona č. 24/2006 Z. z. o posudzovaní  vplyvov na životné prostredie a o zmene a doplnení niektorých zákonov v znení neskorších predpisov. 
Doložka vybraných vplyvov v časti vplyv na životné prostredie bude vypracovaná a doplnená v zmysle strategického dokumentu s celoštátnym dosahom na životné prostredie podľa § 17 a prílohy č. 7 uvedeného zákona, ktorá bude súčasťou materiálu predloženého na rokovanie vlády SR.

Vplyvy na rozpočet verejnej správy,
na zamestnanosť vo verejnej správe a financovanie návrhu

Odhad dopadov na verejné financie

Navrhovaný materiál a jeho realizácia v programovom období 2014-2020 zakladá nároky na spolufinancovanie zo štátneho rozpočtu ako aj z iných verejných zdrojov (najmä z rozpočtov obcí a VÚC) ako z doplnkových zdrojov k fondom EÚ. Miera spolufinancovania z prostriedkov štátneho rozpočtu a iných verejných zdrojov vychádza z podmienok definovaných v Stratégii financovania Európskych štrukturálnych a investičných fondov pre programové obdobie 2014 – 2020.
Celková alokácia z EFRR vyčlenená na Integrovaný regionálny operačný program (ďalej len „IROP“) predstavuje 1 814 490 415 EUR na celé programové obdobie 2014-2020 v bežných cenách. Predpokladané dopady na verejné financie vychádzajú z finančného plánu IROP a navrhovanej miery spolufinancovania z verejných zdrojov SR. Finančná spoluúčasť prijímateľov z verejného sektora okrem prijímateľov – organizácie štátnej správy predstavuje minimálne 5 % z výšky celkových oprávnených výdavkov v zmysle Stratégie financovania Európskych štrukturálnych a investičných fondov pre programové obdobie 2014 – 2020.  
Materiál bude mať pravdepodobne dopad na verejné financie v súvislosti so zabezpečením činností štruktúr zapojených do riadenia a implementácie IROP. Charakter IROP predpokladá zvýšené nároky na zainteresované administratívne kapacity v súvislosti s plnením povinností vyplývajúcich z príslušných nariadení ES.

Zhrnutie vplyvov na rozpočet verejnej správy v návrhu
 Tabuľka č. 1
Vplyvy na rozpočet verejnej správy	Vplyv na rozpočet verejnej správy (v eurách)	
	2014	2015	2016	2017	
Príjmy verejnej správy celkom	10 000 000,00	110 000 000,00	260 000 000,00	360 000 000,00	
v tom:  VPS	10 000 000,00	110 000 000,00	260 000 000,00	360 000 000,00	
z toho:  					
- vplyv na ŠR (prostriedky EÚ)	10 000 000,00	110 000 000,00	260 000 000,00	360 000 000,00	
- vplyv na územnú samosprávu	0	0	0	0	
Výdavky verejnej správy celkom	11 600 000,00	130 060 000,00	311 570 000,00	431 400 000,00	
v tom: VPS	11 600 000,00	127 600 000,00	301 600 000,00	417 600 000,00	
z toho: 					
-	spolufinancovanie	1 600 000,00	17 600 000,00	41 600 000,00	57 600 000,00	
-	prostriedky z rozp. EÚ	10 000 000,00	110 000 000,00	260 000 000,00	360 000 000,00	
v tom vplyv na územnú samosprávu*	0	2 460 000,00	9 970 000,00	13 800 000,00	
Celková zamestnanosť- počet	0	0	0	0	
- z toho vplyv na ŠR 	0	0	0	0	
Financovanie zabezpečené v rozpočte	11 600 000,00	130 060 000,00	311 570 000,00	431 400 000,00	
v tom: VPS	11 600 000,00	127 600 000,00	301 600 000,00	417 600 000,00	
v tom: rozpočty samospráv 	0	2 460 000,00	9 970 000,00	13 800 000,00	

Financovanie návrhu
Tabuľka č. 2
Financovanie	Vplyv na rozpočet verejnej správy (v eurách)	
	2014	2015	2016	2017	
Celkový vplyv na rozpočet verejnej správy ( - príjmy, + výdavky)	1 600 000,00	20 060 000,00	51 570 000,00	71 400 000,00	
z toho vplyv na ŠR (VPS)*	1 600 000,00	17 600 000,00	41 600 000,00	57 600 000,00	
z toho vplyv na rozpočet samosprávy **	0	2 460 000,00	9 970 000,00	13 800 000,00	
financovanie zabezpečené v rozpočte	1 600 000,00	20 060 000,00	51 570 000,00	71 400 000,00	
Rozpočtovo nekrytý vplyv 	0	0	0	0	
 
* Údaj predstavuje odhad kalkulovaný na základe materiálu Stratégia financovania Európskych štrukturálnych a investičných fondov pre programové obdobie 2014 – 2020 a finančného plánu Integrovaného regionálneho operačného programu 2014 – 2020. Pre rok 2014 nie sú predpokladané vplyvy uvádzané. V súčasnosti sú všetky finančné prostriedky alokované na 3. programové obdobie spolu s finančnou obálkou, finančnými opravami a zrušením záväzkov EÚ,  rozpočtované v kapitole Všeobecná pokladničná správa.
** Údaj predstavuje odhad zdrojov územnej samosprávy potrebný na zabezpečenie spolufinancovania projektov subjektov územnej samosprávy ako prijímateľov, ktorý je kalkulovaný na základe materiálu Stratégia financovania Európskych štrukturálnych a investičných fondov pre programové obdobie 2014 – 2020 a finančného plánu Integrovaného regionálneho operačného programu 2014 – 2020.
Pozn. IROP bude realizovaný do výšky skutočne schválených prostriedkov na 3. programové obdobie.

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:
Vzhľadom k tomu, že ide o koncepčný strategický materiál, jeho vplyv na štátny rozpočet a verejné financie v rámci jednotlivých rozpočtových rokov sa v súčasnosti dá len predpokladať. Objemy finančných prostriedkov uvedené v materiáli majú len informatívny charakter (materiál zatiaľ nebol schválený zo strany EK). Konkrétna výška finančných prostriedkov na jednotlivé rozpočtové roky v členení jednotlivých zdrojov financovania bude uplatňovaná pri zostavovaní návrhu rozpočtu verejnej správy na príslušné rozpočtové roky.

Výpočty vplyvov na verejné financie

Výdavky stanovené v doložke vplyvov na rozpočet verejnej správy, na zamestnanosť a financovanie návrhu vychádzajú v časti, týkajúcej sa výdavkov zo štátneho rozpočtu (za časť EÚ zdroje), z materiálu Návrh východísk rozpočtu verejnej správy na roky 2015, 2016 a 2017 - Prostriedky z EÚ zaradené do príjmov a výdavkov ŠR a spolufinancovanie zo ŠR –                         3. programové obdobie, kde boli za riadiaci orgán stanovené predbežné finančné potreby v rámci IROP.

Tabuľka č.3
 Príjmy (v eurách)	Vplyv na rozpočet verejnej správy	poznámka	
	2014*	2015	2016	2017		
Daňové príjmy (100)1	0	 0	0	0	 	
Nedaňové príjmy (200)1	0	0	0	0	 	
Granty a transfery (300)	 10 000 000,00   	110 000 000,00   	 260 000 000,00   	360 000 000,00   	  	
v tom: 341 Prostriedky EÚ	10 000 000,00	110 000 000,00	260 000 000,00	360 000 000,00		
Príjmy z transakcií s finančnými aktívami a finančnými pasívami (400)	0	0	0	0	 	
Prijaté úvery, pôžičky a návratné finančné výpomoci (500)	0	0	0	0 	 	
Dopad na príjmy verejnej správy celkom	10 000 000,00	 110 000 000,00   	260 000 000,00   	 360 000 000,00   	 	

* V súčasnosti sú pre rok 2014 všetky predpokladané príjmy z prostriedkov EÚ  alokované na 3. programové obdobie rozpočtované v kapitole Všeobecnej pokladničnej správy.

 

Tabuľka č.4
Výdavky (v eurách)	Vplyv na rozpočet verejnej správy	poznámka	
	2014	2015	2016	2017		
Bežné výdavky (600) celkom (VPS)	1 237 952,00	13 880 000,00	33 136 255,00	45 885 072,00	 	
  Mzdy, platy, služobné príjmy a ostatné osobné vyrovnania (610)	 				 	
  Poistné a príspevok do poisťovní (620)	 				 	
  Tovary a služby (630)2	1 237 952,00	13 880 000,00	33 136 255,00	45 885 072,00	 	
  Bežné transfery (640)2 					 	
  Splácanie úrokov a ostatné platby súvisiace s úvermi, pôžičkami a NFV (650)2					 	
Kapitálové výdavky (700)  celkom	10 362 048,00	116 180 000,00	278 433 745,00	385 514 928,00	 	
  Obstarávanie kapitálových aktív (710)2 - VPS	1 036 204,00	11 372 000,00	26 846 375,00	37 171 493,00	 	
  Kapitálové transfery (720) 	9 325 844,00	104 808 000,00	251 587 370,00	348 343 435,00	 	
  V tom VPS	0,00	102 348 000,00	241 617 370,00	334 543 435,00		
  V tom rozpočty samospráv	0,00	2 460 000,00	9 970 000,00	13 800 000,00		
Výdavky z transakcií s finančnými aktívami a finančnými pasívami (800)	 				 	
Dopad na výdavky verejnej správy celkom	11 600 000,00	130 060 000,00	311 570 000,00	431 400 000,00	 	
  z toho výdavky na ŠR	11 600 000,00	127 600 000,00	301 600 000,00	417 600 000,00	 	
    Bežné výdavky (600) 	1 237 952,00	13 880 000,00	33 136 255,00	45 885 072,00		
    Mzdy, platy, služobné príjmy a ostatné osobné vyrovnania (610)	 					
  Poistné a príspevok do poisťovní (620)	 					
    Kapitálové výdavky (700) 	10 362 048,00	113 720 000,00	268 463 745,00	371 714 928,00		
    Výdavky z transakcií s finančnými aktívami a finančnými pasívami (800)						
Tabuľka č. 5
Zamestnanosť	Vplyv na rozpočet verejnej správy	Poznámka	
	r	r + 1	r + 2	r + 3		
Počet zamestnancov celkom*	 -	 -	- 	- 	 	
   z toho vplyv na ŠR	 -	- 	- 	 -	 	
Priemerný mzdový výdavok (v eurách)*	- 	 -	-	 -	 	
   z toho vplyv na ŠR	 -	 -	- 	- 	 	
Osobné výdavky celkom (v eurách)	 	 	 	 	 	
Mzdy, platy, služobné príjmy a ostatné osobné vyrovnania (610)* 	 -	 -	 -	- 	 	
   z toho vplyv na ŠR	 -	 -	- 	 -	 	
Poistné a príspevok do poisťovní (620)*	  - 	 - 	- 	- 	 	
   z toho vplyv na ŠR	 -	- 	- 	 -	 	

Vplyvy na podnikateľské prostredie

Realizácia plánovaných aktivít v Integrovanom regionálnom operačnom programe (IROP) prinesie pozitívny dopad na podnikateľské prostredie prostredníctvom vytvárania a zveľaďovania regionálnej a miestnej infraštruktúry (dopravnej, technickej, vzdelávacej, sociálnej, zdravotníckej, environmentálnej), znižovaním energetickej náročnosti ekonomiky/sektoru bývania, stimulovania podpory zamestnanosti v kultúrnom a kreatívnom sektore, reštrukturalizácie vidieckej ekonomiky a zavádzania inovácií, zlepšenia prístupu k novým formám podnikania a tvorby nových pracovných miest. 

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Implementáciou navrhovaných aktivít v rámci IROP budú ovplyvnené podnikateľské subjekty v odvetviach podľa tematického zamerania IROP ako aj nadväzujúcich sektorov, predovšetkým MSP a SZČO, mikro a malé podniky v rámci miestneho rozvoja vedeného komunitou.
Vplyv podpory IROP na podnikateľské subjekty môže byť jednak priamy vďaka získaniu podpory alebo nepriamy prostredníctvom vytvorenia priaznivého podnikateľského prostredia (zlepšenie dopravnej dostupnosti, skvalitnenie vzdelávania pre potreby trhu práce, zvýšenie atraktivity sídiel a pod.). Realizáciou aktivít v oblasti dopravnej, technickej, zdravotníckej, sociálnej, vzdelávacej, environmentálnej a drobnej miestnej infraštruktúry a opatrení na zníženie energetickej náročnosti bytových domov budú priamo ovplyvnení zhotovitelia jednotlivých stavieb (projekčné a stavebné firmy, resp. ich subdodávatelia). V prípade opatrení do regionálnej dopravnej infraštruktúry sa zlepší podnikateľské prostredie pre subjekty využívajúce k svojej činnosti podporované typy dopravných komunikácií (najmä cesty II. a III. triedy). Dopravnými projektmi budú ovplyvnené tie podnikateľské subjekty, ktoré v rámci svojej činnosti využívajú tuzemskú dopravnú infraštruktúru. 
Kvantifikáciu konkrétneho počtu podporených podnikateľov nie je možné určiť a bude závisieť od výsledkov realizácie konkrétnych projektov v rámci IROP. Predmetom opatrení v rámci prioritnej osi 3 je podpora kultúrneho a kreatívneho sektora, pričom ovplyvnení budú predovšetkým MSP a podnikatelia pôsobiaci v kultúrnom a kreatívnom priemysle. V rámci prioritnej osi 5 miestny rozvoj vedený komunitou možno očakávať podporu do viac ako 300 podnikov a vytvorenie viac ako 700 trvalých pracovných miest v rámci lokálne viazanej zamestnanosti.	

3.2. Aký je predpokladaný charakter a rozsah nákladov a prínosov?
	Na realizáciu aktivít navrhovaných v IROP budú poskytnuté finančné prostriedky z Európskeho fondu regionálneho rozvoja a štátneho rozpočtu, ktorých prijímateľmi budú subjekty najmä subjekty ústrednej štátnej správy, subjekty územnej samosprávy, nimi zriadené organizácie, mimovládny sektor, ale aj fyzické a právnické osoby oprávnené na podnikanie vo vybraných sektoroch – prostredníctvom investičných priorít 3.1 a 5.1.
Prínosy pre podnikateľský sektor vyplývajúci z realizácie projektov je možné očakávať až po realizácií aktivít konkrétnych projektov.
Z hľadiska nákladov podnikateľského sektora je potrebné, aby podporení prijímatelia disponovali vlastnými zdrojmi na spolufinancovanie projektov IROP.  Konkrétny objem finančných prostriedkov bude rámcovo stanovený po schválení alokácií na jednotlivé investičné priority IROP, ako aj konkrétne podľa jednotlivých projektov. 

V rámci navrhovaného operačného programu budú využívané viaceré typy schém štátnej pomoci v zmysle revidovaného všeobecného nariadenia o skupinových výnimkách (v súčasnosti v štádiu návrhu) ako aj notifikovaných schém štátnej pomoci. 

Predpokladané intenzity pomoci, resp. maximálne miery poskytnutej nenávratnej finančnej pomoci nie je možné zatiaľ stanoviť.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Implementácia IROP nevytvorí podnikateľským subjektom administratívne náklady, ktoré by boli osobitne sledované.	
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)	Navrhovaný materiál neupravuje podmienky pre vstup na trh, podmienky pre správanie sa na trhu a neupravuje ani podmienky, ktoré by viedli k zmenám v štruktúre trhu. Súkromný sektor bude v rámci operačného programu podporovaný v zmysle schém štátnej pomoci, ktoré budú aplikované po ich notifikácii na úrovni EK.	

3.5. Aké sú predpokladané spoločensko – ekonomické dôsledky pripravovaných regulácií?
	Realizácia Integrovaného regionálneho operačného programu predstavuje prínosy pre rozvoj regiónov, ktoré nie je možné vyjadriť po finančnej stránke. Aktivity IROP zamerané na zvýšenie kvality a ľahšej dostupnosti verejných služieb (zdravotnícka a sociálna infraštruktúra), podmienok pre predprimárne, základné a stredné vzdelávanie, na zvýšenie energetickej hospodárnosti budov, zlepšenie kvality a dostupnosti infraštruktúry v oblasti vodného hospodárstva, budovanie prvkov zelenej infraštruktúry prispejú k zlepšeniu kvality života občanov a odbúravaniu regionálnych rozdielov. Tieto aktivity, ako aj podpora ekologickej a bezpečnej dopravy v regiónoch, vrátane mestskej a prímestskej dopravy, prispeje nielen ku každodennej mobilite osôb, ale budú predstavovať úsporu času vzhľadom na lepšiu dostupnosť verejných služieb a občianskej infraštruktúry v regióne. 
Aktivity realizované IROP majú aj environmentálny rozmer a prispievajú k zlepšeniu kvality životného prostredia v regiónoch s dôrazom na pozitívne vnímanie svojho okolia obyvateľmi miest a obcí.
Podpora vybraných podnikateľských aktivít kultúrno-kreatívneho sektora umožní tvorbu a udržanie pracovných miest priamo v regiónoch. 	

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Predkladaný Integrovaný regionálny operačný program (IROP) má vplyvom realizácie projektov podporených z prostriedkov EFRR a štátneho rozpočtu pozitívny dopad na zvyšovanie kvality života obyvateľstva. Zvýšenie kvality, efektívnosti a ľahšej dostupnosti verejných služieb (zdravotnícka a sociálna infraštruktúra), ako aj podmienok pre predprimárne, základné a stredné vzdelávanie bude mať pozitívny dopad na sociálnu inklúziu obyvateľstva a rozvoj ľudských zdrojov. Podpora ekologickej a bezpečnej dopravy v regiónoch, vrátane mestskej a prímestskej dopravy, prispeje nielen k mobilite osôb, ale bude mať priaznivý vplyv na kvalitu životného prostredia, konkurencieschopnosť regiónov s potenciálom tvorby a udržateľnosti pracovných miest. Aktivity zamerané na zvýšenie energetickej efektívnosti budov na bývanie, zvýšenie dostupnosti a kvality infraštruktúry v oblasti vodného hospodárstva, budovanie prvkov zelenej infraštruktúry, okrem prínosu pre zlepšenie kvality životného prostredia, vykazujú aj sociálny rozmer. Očakáva sa aj priaznivý priamy vplyv na rast zamestnanosti, a to najmä využívaním kreatívneho potenciálu ľudských zdrojov regiónov v rámci kultúrnych a kreatívnych odvetví. K územnej súdržnosti a rozvoju miestnych komunít a miestnej ekonomiky prispejú aktivity zamerané na miestny rozvoj vedený komunitou (miestne akčné skupiny). 
Realizácia projektov v rámci IROP prispeje k posilneniu hospodárskej, sociálnej a územnej súdržnosti na regionálnej a subregionálnej úrovni a pozitívne ovplyvní kvalitu života jednotlivých skupín obyvateľov. 

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Efektívna a dostupná verejná infraštruktúra, ľahší prístup ku kvalitným verejným službám, stimulovanie konkurencieschopnosti regiónov využívaním ich endogénneho potenciálu, podpora tvorby udržateľných pracovných miest sú dôležitými aspektmi znižovania regionálnych rozdielov a prispievajú k zlepšeniu kvality života v regiónoch. 
Lepšia (bližšia) dostupnosť verejných služieb môže mať pozitívny vplyv v rámci zníženia nákladov na dochádzku za občianskou infraštruktúrou a k verejným službám.
V prípade využívania individuálnej automobilovej dopravy sa realizácia projektov cestnej infraštruktúry pozitívne prejaví v nižších prevádzkových nákladoch vozidiel na opravy a údržbu vplyvom nižšieho opotrebenia vozidiel užívateľov predmetnej infraštruktúry.
Priamy pozitívny vplyv na hospodárenie domácností je možné očakávať vďaka realizácii aktivít týkajúcich sa znižovania energetickej náročnosti v sektore bývania (komplexné rekonštrukcie bytových domov s cieľom znížiť energetickú náročnosť), prostredníctvom ktorých sa očakáva následné zníženie výdavkov domácností na energie. Negatívny vplyv týchto aktivít možno očakávať vo zvýšení ich úverového zaťaženia, nakoľko aktivity budú pravdepodobne financované prostredníctvom návratnej formy pomoci.
Negatívnym dopadom na hospodárenie domácností môžu mať aj aktivity v oblasti vodného hospodárstva, keďže doposiaľ nepripojeným domácnostiam ku kanalizáciám a vodovodom vzniknú dodatočné náklady za vodné a stočné. Sekundárne sa dá taktiež predpokladať výdavok domácností, ktoré si z vlastných zdrojov budú financovať pripojenie na verejnú kanalizáciu a verejný vodovod.	
Kvantifikujte: 	Priamy vplyv realizácie opatrení na výšku disponibilných dôchodkov nepredpokladáme. 
Na úrovni strategického materiálu nie je možné kvantifikovať objem príjmov, resp. výdavkov za jednotlivé skupiny domácnosti, ktoré budú ovplyvnené realizáciou aktivít v rámci predkladaného materiálu. 

	
- Rast alebo pokles príjmov/výdavkov            na priemerného obyvateľa		
- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Prioritné osi a investičné priority IROP svojim obsahovým zameraním prispievajú k zlepšeniu dostupnosti vybraných verejných služieb a vybranej občianskej infraštruktúry v regiónoch – zdravotnícka, vzdelávacia a sociálna infraštruktúra, dopravná (cestná) infraštruktúra, verejná osobná doprava, environmentálna infraštruktúra a ďalšia technická infraštruktúra. Tieto aspekty v konečnom dôsledku majú pozitívny vplyv na kvalitu života obyvateľov v regiónoch, prispievajú k znižovaniu regionálnych disparít.
Investovanie do regionálnych ciest umožňuje menej rozvíjajúcim a zaostávajúcim oblastiam znižovať vnútroregionálne rozdiely v prístupe k základným službám (vzdelanie, zdravotná a sociálna starostlivosť, kultúra, a pod.), v prístupe na trh práce ako aj v prístupe k základným tovarom. V rámci podpory sociálnej infraštruktúry sa zlepší prístup k sociálnym službám a náhradnej starostlivosti pre zraniteľné osoby, a to najmä osoby so zdravotným postihnutím, deti, starších ľudí, rodiny s  deťmi do troch rokov. 
V rámci podpory zdravotníckej infraštruktúry dôjde k zlepšeniu kvality a dostupnosti primárnej a akútnej zdravotnej starostlivosti.
V rámci podpory vzdelávacej infraštruktúry dôjde k zlepšeniu kvality podmienok vzdelávania v primárnom, základnom a strednom stupni vzdelávania.
Podporou budovania a skvalitnenia environmentálnej infraštruktúry zabezpečuje predkladaný materiál prístup obyvateľov k základným environmentálnym službám s cieľom zvýšiť životnú úroveň obyvateľstva a zlepšiť zdravotný stav populácie.
Konkrétne sociálne vplyvy budú závisieť od výsledkov realizácie konkrétnych projektov IROP.  	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	IROP podporuje rovnosť príležitosti vo vzťahu k zabezpečeniu dostupnosti vybraných prvkov občianskej infraštruktúry na regionálnej a subregionálnej úrovni, a to najmä dopravnej infraštruktúry, ako aj prostredníctvom ľahšieho prístupu ku kvalitnejším verejným službám (zdravotnícka, sociálna, vzdelávacia a environmentálna infraštruktúra). 
Realizácia projektov IROP žiadnym spôsobom nevytvára podmienky a ani predpoklady na vznik faktorov spojených s vytváraním diskriminačného prostredia na základe pohlavia, rodu, veku, rasy, etnického pôvodu, vierovyznania alebo náboženstva, sexuálnej orientácie alebo zdravotného postihnutia náboženského vyznania, viery, zdravotného postihnutia.
Osobitný prístup si vyžadujú osoby so zdravotným postihnutím, pre ktorých je potrebné vytvorenie mimoriadnych podmienok (napr. bezbariérové architektonické prostredie, prístupné informácie a pod.), bez ktorých nie je pre nich možné plne sa začleniť do spoločnosti a do pracovného procesu. Hlavné zásady, princípy a požiadavky, ktorými sa zabezpečuje bezbariérové riešenie prostredia a prístupnosť stavieb, budú uplatňované v hodnotiacom a výberovom procese projektov.
IROP môže mať pozitívny vplyv na možnosti zamestnateľnosti žien podporou aktivít na zosúladenie súkromného a pracovného života (detské jasle).
Predkladaný materiál nevytvára podmienky k vzniku diskriminačných činiteľov medzi jednotlivými skupinami obyvateľstva.	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	Predkladaný materiál neohrozuje žiadne skupiny zamestnancov, ani  nevytvára podmienky pre hromadné prepúšťanie. Naopak predpokladáme, že v rámci realizácie projektov IROP, ktoré sú zamerané aj na budovanie, resp. rekonštrukciu infraštruktúry je možné očakávať sekundárny pozitívny vplyv na dočasnú zamestnanosť najmä v stavebnom sektore.  
Realizáciou aktivít IROP sa očakáva priama tvorba pracovných miest v kultúrnom a kreatívnom sektore (investičná priorita 3.1, kde bude plánovaný počet novovytvorených pracovných miest kvantifikovaný až po finálnom rozdelení alokácií v rámci IROP) a pre SZČO, mikro a malé podniky v rámci stratégií miestneho rozvoja vedeného komunitou (investičná priorita 5.1, kde sa očakáva vytvorenie 720 trvalých pracovných miest v rámci lokálne viazanej zamestnanosti).   

Vplyvy na informatizáciu spoločnosti

Budovanie základných pilierov informatizácie		
Obsah		
6.1. Rozširujú alebo inovujú  sa existujúce alebo vytvárajú sa či zavádzajú  sa nové elektronické služby?
(Popíšte ich funkciu a úroveň poskytovania.)	nie	
6.2. Vytvárajú sa podmienky pre sémantickú interoperabilitu?
(Popíšte spôsob jej zabezpečenia.)	Sémantická interoperabilita bude zabezpečená s dôrazom na vzájomnú prepojiteľnosť existujúcich ako aj novovytvorených informačných systémov v oblasti integrovaných dopravných systémov.	
Ľudia		
6.3. Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?
(Uveďte spôsob, napr. projekty, školenia.)	Je možné predpokladať, že prostredníctvom aktivity - zlepšenie technického vybavenia IKT učební na školách -   budú vytvorené zlepšené podmienky pre vzdelávanie v oblasti počítačovej gramotnosti na školách.	
6.4. Zabezpečuje sa rozvoj elektronického vzdelávania?
(Uveďte typ a spôsob zabezpečenia vzdelávacích aktivít.)	Je možné predpokladať, že prostredníctvom aktivity - zlepšenie technického vybavenia IKT učební na školách -   budú vytvorené zlepšené podmienky pre rozvoj elektronického vzdelávania.	
6.5. Zabezpečuje sa podporná a propagačná aktivita zameraná na zvyšovanie povedomia o informatizácii a IKT?
(Uveďte typ a spôsob zabezpečenia propagačných aktivít.)	nie	
6.6. Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?
(Uveďte spôsob sprístupnenia digitálneho prostredia.)	nie	
Infraštruktúra		
6.7. Rozširuje, inovuje, vytvára alebo zavádza sa nový informačný systém?
(Uveďte jeho funkciu.)	V rámci aktivít - zavádzanie opatrení preferencie verejnej osobnej dopravy a modernizácia existujúcich a zavádzanie nových integrovaných dopravných systémov  - technická podpora softvérového zabezpečenia (napr. tarifné a informačné systémy, dispečerské systémy) ako aj hardvérového vybavenia (označovače lístkov, predajné automaty, zastávkové informačné systémy a pod.) – je možné očakávať vytváranie nových informačných systémov v rámci integrovaných dopravných systémov.	
6.8. Rozširuje sa prístupnosť k internetu?
(Uveďte spôsob rozširovania prístupnosti.)	IROP  sekundárne prispieva k rozširovaniu prístupnosti k internetu, a to prostredníctvom aktivít ako sú
- zlepšenie technického vybavenia IKT učební na školách;
- podpora  materiálno-technického vybavenia prípadných podnikateľských inkubátorov centier odborného vzdelávania a prípravy vrátane vybavenia vysokorýchlostným internetovým pripojením a IKT;
- zavádzanie doplnkových služieb verejnej osobnej dopravy (napr. preprava bicyklov, lyží, internetové pripojenie a pod.);
- nákup prístrojového vybavenia, vrátane IKT, centier pre rozvoj kultúrneho a kreatívneho priemyslu.	
6.9. Rozširuje sa prístupnosť k elektronickým službám?
(Uveďte spôsob rozširovania prístupnosti.)	Prístupnosť k elektronickým službám sa zlepší nepriamo prostredníctvom rozširovania hardvérového vybavenia.	
6.10. Zabezpečuje sa technická interoperabilita?
(Uveďte spôsob jej zabezpečenia.)	Technická interoperabilita bude vyplývať z požiadaviek jednotlivých informačných systémov.	
6.11. Zvyšuje sa bezpečnosť IT?
(Uveďte spôsob zvýšenia bezpečnosti a ochrany IT.)	nie	
6.12. Rozširuje sa technická infraštruktúra?
(Uveďte stručný popis zavádzanej infraštruktúry.)
	Podporou z IROP sa prispeje k rozšíreniu technickej infraštruktúry IKT v rámci aktivít ako sú
- dodávka zdravotníckej techniky, zariadenia a vybavenie, budovanie a modernizáciou IKT infraštruktúry vrátane nákupu softvérového vybavenia v oblasti podpory zdravotníckej infraštruktúry;
-  zlepšenie technického vybavenia IKT učební na školách; 
- podpora materiálno-technického vybavenia do podnikateľských inkubátorov centier odborného vzdelávania a prípravy vrátane vybavenia vysokorýchlostným internetovým pripojením a IKT učební;
- nákup prístrojového vybavenia vrátane IKT centier pre rozvoj kultúrneho a kreatívneho priemyslu;
- hardvérové vybavenie informačných systémov v rámci integrovaných dopravných systémov. 	
Riadenie procesu informatizácie		
6.13. Predpokladajú sa zmeny v riadení procesu informatizácie?
(Uveďte popis zmien.)	nie	
Financovanie procesu informatizácie		
6.14. Vyžaduje si proces informatizácie  finančné investície?
(Popíšte príslušnú úroveň financovania.)	Bude možné kvantifikovať na základe konkrétnych projektov.	
Legislatívne prostredie procesu informatizácie		
6.15. Predpokladá nelegislatívny materiál potrebu úpravy legislatívneho prostredia  procesu informatizácie?
(Stručne popíšte navrhované legislatívne zmeny.)	nie